Zhantas/Cleaned-Kyrgyz_Wikipedia huggingface dataset:
Уюм

Уюм – укук субъектиси болуп эсептелишкен 2 же андан көп адамдын бирикмеси. Юридикалык жак мыйзамда белгиленген тартипте каттоодон өткөн учурда У. укугуна ээ боло алат. Эгер мында У. мүчөлөрү мыйзам бузушпаса юридикалык жактык укуктун жогунун өзү У-дун ишине тоскоол болбойт, КР жарандык мыйзамдарында «У» аталгысы көп учурда «юридикалык жак» түшүнүгүнүн түгөйлөшү катары колдонулат. Салык мыйзамдарында У. дегенде КР мыйзамдарына ылайык түзүлгөн юридикалык жак, ошондой эле четөлкөлүк юридикалык жак жана башка жарандык укук жөндөмдүүлүктөрүнө ээ болгон жана чет мамлекеттердин мыйзамдарына ылайык түзүлгөн уюмдар, эларалык уюмдар, алардын филиалдары жана алардын КР аймагында түзүлгөн өкүлчүлүктөрү түшүнүлөт.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Уюмдардын валюта фондусу

Уюмдардын валюта фондусу – өкмөт тарабынан бекитилген ченемдер боюнча тышкы базарларда товар сатуунун (кызмат көрсөтүүнүн) натыйжасында келип түшкөн каражаттан чегерүүлөрдүн эсебинен пайда болгон чет өлкөлүк валютадагы акча каражаттары. У. в. ф. алардын валюта эсебинде сакталып, экспорттук-импорттук аткарымдарды жүргүзүү, өндүрүш менен жамаат керектөөлөрү үчүн пайдаланылат.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Уюмдашкан кылмыштуулук

Уюмдашкан кылмыштуулук — кылмыштаануудагы кылмыштуулуктун өзгөчө коркунучтуу түрлөүнүн бири; ал төмөнкүдөй белгилер менен мүнөздөлөт: а) материалдык-каржылык негизинин болушу; б) кылмыштуу уюмдун иерархиялык түзүмү; в) мамлекеттик органдар менен коррупциялык байланышынын болушу; г) кылмыштуу иштеринин туруктуу түрү; д) кылмыштуу топтордун (уюмдардын) конгломератына биригүү тенденциясы; е) таасир этүү чөйрөлөрүнүн так бөлүнгөндүгү.

 Булактар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Уюмдашкан топ жасаган кылмыш

Уюмдашкан топ жасаган кылмыш – КР кылмыш-жаза мыйзамдары боюнча бир же бирнече кылмыш иштерин жасоо үчүн алдынала уюшуп алган 2 же андан көп адамдардан турган, туруктуу уюмдашкан топ тарабынан жасалган кылмыш.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Уюмдун мүлкү

Уюмдун мүлкү – уюмдун аргандай мүлкү, анын мүлктүк жана мүлктүк эмес укуктары, анын ишкердиктеги жана башка ишмердиктеги кирешеси, ошондой эле анын ишмердиги жөнүндө коммерциялык маалымат.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Уюшкан топ

Уюшкан топ – кылмыш-жаза укугунда бир же бирнече кылмыштарды жасоо үчүн алдынала уюшкан адамдардын тобу. У. т-ту түзгөн, же болбосо аны жетектеген адам КР кылмыш-жазык мыйзамдарында каралган учурларда, аны уюштургандыгы жана жетектегендиги үчүн, ошондой эле У. т. жасаган баардык кылмыштар үчүн, эгер анын оюнда камтылган болсо, кылмыш-жаза жоопкерчилигине тартылууга жатат. У. т-тун башка катышуучулары КР кылмыш-жаза мыйзамдарында каралган учурларда ага катышкандыгы үчүн кылмыш-жаза жоопкерчилигин тартышат. КР кылмыш-жаза мыйзамдарында каралбаган учурларда У. т. түзүү, ал жасоо үчүн түзүлгөн, даярдалган кылмыштар үчүн кылмыш-жаза жоопкерчилигине кириптер кылат.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Уюштуруу келишими

Уюштуруу келишими – юридикалык жактын уюштуруу документтеринин бири. Анда уюштуруучулар юридикалык жакты түзүүгө милдеттенет, аны түзүү боюнча бирдиктүү иш-аракеттердин тартиби, ага өз мүлкүн өткөрүп берүү жана анын ишине катышуу шарттары аныкталат. Келишим аркылуу ошондой эле анын катышуучуларынын ортосунда кирешелер менен чыгымдарды бөлүштүрүү, юридикалык жактын ишин башкаруу, уюштуруучулардын (катышуучулардын) анын курамынан чыгуу шарттары менен тартиби да аныкталат.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Уяң укук

Уяң укук – эларалык алакадагы сунуш киргизүү ченемин билдирүүчү аталгы. Бул аталгынын пайда болушу БУУнун Башкы Ассамблеясы тарабынан БУУ Уставына ылайык, сунуш катары мүнөзгө гана ээ болуп (БУУнун ички уюштуруу маселелери менен каржы-казына маселелерине байланыштуу резолюциялардан сырткары), эларалык укук ченемдерине жатпай турган көптөгөн резолюциялардын кабыл алынышы менен тыгыз байланыштуу.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Уяткаруу чечими

Уяткаруу чечими – парламенттик өлкөлөрдө парламенттин өкмөттүн ишмердигине көзөмөл кылуусунун тариздеринин бири – депутаттардын конституцияда (парламенттин регламентинде) аныкталган санынан чыккан У. ч. көрсөтүлгөн жүйөлөр боюнча өкмөттүн отставкага кетүүсүн талап кылуу сунушу. Чечим кийин добушка коюлуу менен талкууланат. Парламенттин эң күчтүү көзөмөлдөнүүчү ыйгарым укугу. Адатта У. ч. – ошол эле депутаттар үчүн белгилүү мөөнөткө чейин ушундай чечимди киргизүүгө тыюу салуу, У. ч. көпчүлүгүнүн кол коюусун талап кылуу ж. б. шарттары менен катар макулдашылат, эскертилет. КР парламенти КР Өкмөтүнө ишеним көрсөтпөөсүн ишеним көргөзбөө жөнүндөгү токтомду кабыл алуу жолу менен билдирет. Ал КР ЖК депутаттарынын жалпы санынын көпчүлүгү тарабынан козголот жана КР ЖК депутаттарынын 2/3 көбүнүн добушу менен кабыл алынат. КР ЖК КР Өкмөтүнө ишеним көрсөтпөө маселесин: сессиянын жүрүшүндө бир жолудан ашык; КР Өкмөтүнүн иштеринин Программасын жактыргандан кийин 1 жыл бою; Президенттик кезектеги шайлоолорго 6 ай калганда карай албайт.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Факторинг (акча талабын кыйуу алдындагы каржылоо келишими) –

Факторинг (акча талабын кыйуу алдындагы каржылоо келишими) – бир тарап (каржы агенти) башка тарапка (кардарга) кардардын (кредитордун) акча талаптарынын эсебинен үчүнчү тарапка (карызкорго) кардардын үчүнчү жакка товар берүүсүнөн, жумуш аткаруусунан же кызмат көрсөтүүсүнөн келип чыгуучу акча каражаттарын өткөрүп берүүчү же өткөрүп берүүгө милдеттенүүчү, а кардар каржы агентине ал акча талабын кыйуучу же кыйууга милдеттенүүчү келишим. Карызкорго карата акча талабынын кардар тарабынан каржы агентине кыйылышы ошондой эле кардардын каржы агентинин алдындагы милдеттенмесин камсыз кылуу максаттарында болушу ыктымал. Ф. боюнча кийинкисинин милдеттенмеси кардардын бухгалтердик эсебин жүргүзүүнү, ошондой эле ага кыйуу предмети болуп саналган акча талаптарына байланыштуу башка каржылык кызмат көрсөтүүлөрдү өзүнө камтуусу мүмкүн. Каржы агенттери катары Ф-ди банктар жана башка кредиттик уюмдар, ошондой эле ошондой ишмердиктин түрүн ишке ашырууга уруксаты (лицензиясы) бар башка коммерциялык уюмдар түзө алышат. Ошон үчүн төлөө мөөнөтү эбак келген (болуп жаткан талаптар) да, жана төлөө мөөнөтү эми гана келүүчү (болочок талаптар да) акча каражаттарына карата укуктар да каржылоо берилүүчү кыйуунун предмети боло алат. Кыйуу предмети болгон акча талаптары кардар менен каржы агентинин келишиминде келишим түзүлүп жаткан учурдагы талаптарды жана болочок талаптарды – алардын пайда болуусунан кеч эмес учурда теңдештирүүгө мүмкүнчүлүк бергендей аныкталуусу тийиш.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Факультативдик протокол

Факультативдик протокол – эларалык укуктагы адатта негизги келишимди түзүүгө байланыштуу жана ага тиркеме катарында (бирок анын ажырагыс бөлүгү болуп саналбаган) өзалдынча документ таризинде кол коюла турган көп тараптуу эларалык келишимдин бир түрү. Эгер факультативдик жоболор менен эскертүүлөрдү билдирүү мүмкүнчүлүгүн алдынала каралбай калса, негизги келишимдин баардык тараптарынын жалпы макулдугуна жетишилбей калган маселелерге карата биркатар катышуучулардын макулдашуусу Ф. п-до бекитилет.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Фармакодинамика

Фармакодинамика – дары-дармек заттарынын үзүр жыйындысы, ошондой эле анын таасир этүү механизми.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Фармакокинетика

Фармакокинетика – дары-дармек заттарынын организмге түшүү, таасир этүү, ошондой эле анын чыгуу жолдору.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Фармакопейлик берене

Фармакопейлик берене ― дары-дармек каражаттарынын сапатын көзөмөлдөө көрсөткүчтөрү менен усулдарын камтуучу мамлекеттик ченемдик документ.

 Булактар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Фармацевдик иш

Фармацевдик иш – дары-дармек каражаттарын жүгүртүү чөйрөсүндөгү дүңсоода ишканалары жана дарыкана мекемелери тарабынан жүргүзүлчү иш; ага дары-дармек каражаттарын дүңү менен жана майдалап сатуу, аны даярдоо кирет.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Фас баасы

Фас баасы – жүктү кеме токтоочу жайга жеткирүү менен жөнөтүүчүнүн транспорттук-экспедитордук чыгымдарын чектөөчү баа.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Фемида

Фемида – грек мифологиясындагы сот акыйкаттыгынын кудайы. Ал көзү таңылуу, колуна байгерчилик мүйүзү менен тараза кармаган бойдон сүрөттөлгөн («Ф. таразасы» – сот акыйкаттыгы, «Ф. көзтаңгагы» – мыйзам кызматчысы).

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Филиал (тамырлаш)

Филиал (тамырлаш) (от лат. filialis – туунду) – КР жарандык мыйзамдары боюнча, ишкананын өзү турган жерден тышкары жайгашып, анын иш-милдетин же айрым бөлүгүн, анын ичинде өкүлчүлүк милдетин аткарган юридикалык жактын обочолонгон бөлүгү. Ф. юридикалык жак болуп саналбайт. Ишкана ага мүлк бөлүп берүү менен, Ф. жөнүндөгү жобону бекитет. Ф. жетекчилиги ишкана тарабынан дайындалып, анын ишеним катынын негизинде иштейт. Ал аны түзгөн ишкананын (юридикалык жактын) уюштуруу документтеринде көрсөтүлүүгө тийиш.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Филиалдар аралык эсептер (фаэ)

Филиалдар аралык эсептер (фаэ) – эсептик-кассалык борборлордун (ЭКБ) ортосундагы мамлекеттин Борбордук банктын, ЭКБнын өздөрүнүн, коммерциялык банктардын аткарымдары боюнча эсептешүүлөр тутуму. ФАЭ каражаты баштапкы аткарым (баштапкы өткөрүү) боюнча ЭКБ түзүлүүчү жана ЭКБ дарегине жөнөтүлүүчү (акыркы өткөрүү) авизо болуп саналат.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Филиация (тамырлатуу)

Филиация (тамырлатуу) (лат. filius – уул) – конституциялык укукта төрөлгөнү боюнча жарандык алуу. Ф. тиртибинде жарандык: кан укугу же кен укугу принциптеринде алынат.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Фильм көрсөтүү

Фильм көрсөтүү — кино залда, ошондой эле оболук, кабелдик жана спутниктик телекөрсөтүү боюнча жана башка техникалык ыкмалар аркылуу фильмди жалпы калкка көрсөтүү.

 Булактар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Фильмди нускалоо

Фильмди нускалоо – аркыл материалдык таризде фильмдин бир же андан көп көчүрмөсүн (нускасын) даярдоо.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Фирма

Фирма – бул мыйзамдуу түрдө ишкердик ишмердик жүргүзгөн кызмат көрсөтүү жана товарларды өндүрүү үчүн экономикалык ресурстарды пайдаланган пайда табууну көздөгөн уюм 

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Фирмалык аталыш

Фирмалык аталыш – бул юридикалык жакты башка юридикалык жактан айырмалоочу туруктуу, толук же кыскартылган аталыш. КР жарандык мыйзамдарынын ченем-талаптарына ылайык юридикалык жактын фирмалык аталышы юридикалык жактын уюштуруучулук-укуктук таризине ылайык энчилүү ат же аркыл маанидеги жалпы ат болуусу керек. Ишмердиктери КРУБ тарабынан лицензиялаштыруучу банктардын жана каржыкредиттик мекемелердин аталыштары КР банк жөнүндөгү мыйзамдарынын талаптарына жооп берүүсү тийиш. Фирмалык аталыштарда «Кыргыз», «Мамлекеттик» жана «Улуттук» деген сөздөрдү кандай гана жалгаштарда пайдалануу, ошондой эле КР ырасмий толук жана кыскартылган аталышына көрсөтүүлөргө КР Президенти жана КР Өкмөтү билгилеген тартипте гана жол берилет. Кыргызпатент тарабынан каттоого алынган юридикалык жактын фирмалык аталышына экспертизанын жыйынтыктары боюнча анын корголуу жөндөмдүүлүгүн күбөлөөчү күбөлүк берилет. Башка бирөөнүн каттоодон өткөн Ф. а-ын укук ченемсиз пайдаланган жак, анын укук ээсинин талабы боюнча келтирилген зыяндарды калыбына келтирүүгө милдеттүү.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Фиск

Фиск (лат. fiscus ) – мамлекеттик казына дегендин өзү, өлкөнүн бюджеттик жана бюджеттен сырткаркы фонддорунда топтоштурулган мамлекеттик каржы булактарынын жыйындысы.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Фитокөзөмөл

Фитокөзөмөл (гр. phyton – өсүмдүк) – жугуштуу ооруларды жана айылчарба зыянкечтерин алып кирүүнү, жайылтууну болтурбоо үчүн өлкөгө алынып келинүүчү товарларга, унаа каражаттарына карата атайын мамлекеттик органдар тарабынан ишке ашырылуучу көзөмөлдөө-коргоо иш чараларынын комплекси. Уруктар, жемиштер, жандуу өсүмдүктөр жана алардын бөлүктөрү, өсүмдүктөрдүн өзөктөрү, кургак жемиштер жана өсүмдүк түрүндөгү башка жүктөр, ошондой эле карантиндик товарларды орооч катары кызмат кылган ийдиштер Ф-дөн өткөрүлөт. Ф. өлкөнүн аймагына кирген баардык унаа-көөлүктөрүн карантиндик кароодон өткөрүү жана товарлардын тийиштүү тастыктамаларын текшерүү менен ишке ашырылат. КР баардык карантиндеги объекттерди ташып келүүгө жана ташып өтүүгө тийиштүү мамлекеттик органдардын улуксаты менен гана жол берилет.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Фитосанитардык абал

Фитосанитардык абал – жердин, токойлордун жана өсүмдүктөрдүн отоо чөптөрүнүн көптүгү жана өсүмдүк илдеттеринин таралышы, өсүмдүк зыянкечтеринин санына байланыштуу аныкталуучу абалы.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Фитосанитардык мониторинг

Фитосанитардык мониторинг – организмдердин зыяндуулугун жана өнүгүшүнүн ыкчамдыгын, санын, мүмкүн болгон таралуу деңгээлин аныктоо жана болжолдоо.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Фитосанитардык тастыктама

Фитосанитардык тастыктама – өсүмдүктөрдү коргоо боюнча эларалык конвенцияда бекитилген тариз боюнча даярдалган тастыктама, өсүмдүк түркүмүндөгү продукциянын карантиндик абалын жана келген багытын, ал продукцияны ташып келүүнүн жана пайдалануунун шартын, тара менен таңгактын материалдарын аныктоочу, күбөлөөчү тастыктама.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Фитосанитардык чара

Фитосанитардык чара – карантиндик жана зыянкеч организмдердин интродукциясына жана таркалуусуна жол бербөөгө багытталган ырасмий жол-жобо.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Фоб баасы

Фоб баасы – товардын экспорттоочунун өлкөсү-нүн чегине жеткирүү боюнча баардык чыгымдарын жана анын өздүк наркын ичине камтыган баасы, алынган салык жеңилдиктерин алып салгандан кийинки экспорттук жыйымдар.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Фоб

Фоб, франко-борт (англ. FOB, free on board — «бортто бош» дегендин кыскартылганы) — эл аралык соода аталгысы, эл аралык соодада товарларды апкелүү шарттарынын бири («Инкотермс 1990» боюнча «F» тобу). «Бортто бош» деген товар жүктөө бекетинде кеменин кырынан өткөндөн тартып сатуучу өзүнүн милдеттенмесин аткарды деп эсептелерин билдирет. Ошол учурдан баштап сатып алуучу баардык чыгымдарды жана тобокелчиликти көтөрөт. ФОБ шарттары боюнча товарды экспорттоо үчүн зарыл жыйымдардан тазалоо милдети сатып алуучуга жүктөлөт. Бул аталгы товарды деңиз же ички суу унаалары менен ташууда гана колдонулат. Товар кеменин борт кырынан өткөн учурдан тартып иш жүзүндө колдонуу маанисине ээ болбосо, мисалы, контейнерде ташылып келген учурда ФАС аталгысын колдонуу максатка ылайыктуурак болот.

 Булактар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Фонд

Фонд – КР жарандык мыйзамдары боюнча, мүчөлүккө ээ эмес, жарандар жана/же юридикалык жактар тарабынан өз ыктыярдуу мүлктүк пайлардын негизин-де уюштурулган, социалдык, кайрымдуулук, маданий, агартуу жана башка коомдук пайдалуу максаттардагы коммерциялык эмес уюм. Анын уюштуруучулары Ф-го өткөрүп беришкен мүлкү Ф-дун менчиги болуп саналат. Уюштуруучулар өздөрү уюштурушкан Ф-дун милдеттенмелери боюнча, ал Ф. өзүнүн уюштуруучуларынын милдеттенмелери боюнча жооп бербейт. Ф. мүлктү анын уставында аныкталган максаттар үчүн пайдаланат.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Фонд базары

Фонд базары – аркыл биржалар аркылуу жана биржадан сырткаркы базарындагы уюштурулган баалуу кагаздар соодасын өз ичине камтыган жалпы аталгы.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Фонддор

Фонддор (фр. fond , лат. fondus – негиздеме) – 1) ре-сурстар, корлор (м.: туракжай фонду, жер фонду, үрөн фонду); 2) ишкана пайдалануучу материалдык жана акча каражаттары, м.: негизги өндүрүштүк, жүгүртүм фонду, айлык акы фонду; 3) түзүүнүн жана пайдалануунун белгилүү тартибине ээ каражаттардын булагы (м.: уставдык фонд, кампалык фонд); 4) туруктуу киреше берүүчү баалуу кагаздар.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Фондулук биржа

Фондулук биржа – бул ишмердикти депозитардык жана өзара милдеттенмелерди аныктоо боюнча (клирингдик ишмердик) ишмердиктен башка эч кандай ишмердик менен алмаштырбаган баалуу кагаздар базарындагы соода-сатыктардын уюштуруучусу. КР Ф. б. коммерциялык эмес уюм болуп саналат жана биржа мүчөлөрүнүн ортосунда гана соодаларды уюштурат. Баалуу кагаздар базарынын катышуучулары биржада анын мүчөлөрүнүн ортомчулугу менен гана аткарымдарды жүргүзүшөт.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Фонограмма (үндөк)

Фонограмма (үндөк) – кандай гана болбосун материалдык алып жүрүүчүдө кабылдоого, кайра угузууга болгон аткаруучулардын жана башка үндөрдүн үн жазуулары.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Фонограмма жасоочу

Фонограмма жасоочу – кандайдыр бир чыгарманын биринчи үн жазуу жоопкерчилиги менен демилгесин өзүнө алган жеке же юридикалык жак. Мындайда ал жак аны өзү даярдоосу же даярдоого тапшырык берүүсү жана төлөп берүүсү тийиш.

 Колдонулган адабияттар 
Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр